STGT กำไร Q1 กระฉูด 2,282% ทะลุ 1 หมื่นล้าน! ออเดอร์ถุงมือยางล้น-มาร์จิ้นพุ่ง
STGT ประกาศกำไร Q1/64 เติบโต 2,282% ทะลุ 1 หมื่นล้านบาท จากปีก่อน 421 ลบ. หลังจากออเดอร์ถุงมือยางโตกระฉูด-กำไรขั้นต้นสูง
STGT ประกาศกำไร Q1/64 เติบโต 2,282% ทะลุ 1 หมื่นล้านบาท จากปีก่อน 421 ลบ. หลังจากออเดอร์ถุงมือยางโตกระฉูด-กำไรขั้นต้นสูง
12 พ.ค. 2564

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลประกอบการไตรมาสดังกล่าว เพิ่มขึ้นเนื่องจากบริษัทฯ มีรายได้รวมจากการขายในไตรมาส 1/2564 อยู่ที่ 15,433.7 ล้านบาท ขยายตัวร้อยละ 308.8 จากช่วงเดียวกันเมื่อปีก่อน และ 13.1 จากไตรมาสก่อน โดยมีปัจจัยหลักมาจากราคาขายเฉลี่ย (ASP) ที่ 2,298บาทต่อพันชิ้น (USD 76.4) ขยายตัวร้อยละ 283.7 จากช่วงเดียวกันเมื่อปีก่อน และ 20.6 จากไตรมาสก่อน จากปัจจัยขับเคลื่อนสำคัญคือความต้องการในการบริโภค และกำลังซื้อที่แข็งแกร่งจากทั่วทุกมุมโลกแม้มีการทยอยฉีดวัคซีนในหลายๆ ประเทศ
ขณะเดียวกันในไตรมาส 1/2564 บริษัทฯ มีกำไรขั้นต้น 11,420.5 ล้านบาท ปรับเพิ่มขึ้นอย่างมีนัยยะสำคัญที่ร้อยละ 1,462.4 เมื่อเทียบกับช่วงเดียวกันเมื่อปีก่อน และ 16.9 จากไตรมาสก่อน โดยหลักมาจากการเพิ่มขึ้นในทุกผลิตภัณฑ์ทำให้อัตรากำไรขั้นต้นปรับเพิ่มสูงขึ้นและสร้างสถิติใหม่อีกครั้งที่ร้อยละ 74.0 จากร้อยละ 19.4 ในไตรมาส 1/2563 และร้อยละ 71.6 ในไตรมาส 4/2564
นอกจากนี้บริษัทประกาศจ่ายปันผลงวดดำเนินงานวันที่ 1 ม.ค. 2564 ถึงวันที่ 31 มี.ค. 2564 เป็นเงินสด วันที่ไม่ได้รับสิทธิปันผล (XD) 25 พ.ค. 2564 อัตราการจ่ายปันผลเป็นเงินสด 1.50 บาทต่อหุ้น วันที่จ่ายปันผล 10 มิ.ย. 2564
 